

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**Povjerenstvo za provedbu natječaja za prijam**

**u službu višeg savjetnika za pravne i zajedničke poslove**

**u Upravni odjel za pravne i zajedničke poslove**

KLASA: 112-02/24-01/15

URBROJ: 2103-15-24-3

Bjelovar, 04.12.2024.

**Obavijest uz natječaj za prijam u službu višeg savjetnika za pravne i zajedničke poslove u Upravni odjel za pravne i zajedničke poslove Bjelovarsko-bilogorske županije koji je objavljen u Narodnim novinama broj 139/2024, na stranicama Zavoda za zapošljavanje, Područni ured Bjelovar i na stranicama Bjelovarsko – bilogorske županije dana 04. prosinca 2024. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 112/19), Povjerenstvo za provedbu natječaja za prijam u službu višeg savjetnika za pravne i zajedničke posloveu Upravni odjel za pravne i zajedničke poslove Bjelovarsko-bilogorske županije, ***obaviještava*** kandidate koji su podnijeli prijave na natječaj za prijam u službu višeg savjetnika za pravne i zajedničke posloveu Upravni odjel za pravne i zajedničke poslove Bjelovarsko-bilogorske županije, da pisano testiranje obuhvaća slijedeće pravne izvore za pripremanje kandidata za provjeru znanja:

* Zakon o lokalnoj i područnoj(regionalnoj) samoupravi (Narodne novine, broj 33/01, 60/01, 129/05,109/07,125/08,36/09,150/11, 144/12, 19/13, 137/15 i 123/17, 98/19 i 144/20),
* Zakon o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18, 112/19),
* Zakon o općem upravnom postupku (Narodne novine br. 47/09, 110/21),
* Zakon o radu (Narodne novine, broj 93/14, 127/17, 98/19, 151/22, 64/23),
* Uredba o uredskom poslovanju (Narodne novine, broj 75/21).

Provjera poznavanja rada na računalu obuhvaća:

* Upravljanje datotekama
* Rad u Microsoft Word-u, Microsoft Excel-u i Outlook-u
* Korištenje internetom i e-mailom

Testiranje će se provesti na operativnom sustavu Windows 10 i Microsoft Office-u 2013.

Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.

Upute kandidatima o testiranju objavit će se na oglasnoj ploči i web stranici Bjelovarsko-bilogorske županije najmanje pet dana prije održavanja provjere.

**Opis poslova višeg savjetnika za pravne i zajedničke poslove u Upravnom odjelu za pravne i zajedničke poslove Bjelovarsko-bilogorske županije:**

- proučava i stručno obrađuje najsloženija pitanja iz službeničkih odnosa, rješava u upravnom postupku u stvarima iz nadležnosti odjela,

- vodi kadrovsku i druge propisane evidencije, izdaje izvode iz evidencija, obavlja poslove koji se odnose na ostvarivanje prava iz mirovinskog i zdravstvenog osiguranja, obavlja poslove iz područja zaštite osobnih podataka, u suradnji s drugim upravnim tijelima županije obavlja poslove planiranja, upravljanja i razvoja ljudskih potencijala

- sudjeluje u izradi općih i pojedinačnih akata iz područja djelokruga rada Odjela, obavlja stručne poslove za radna tijela Skupštine i župana, obavlja poslove vezane za potrebe Službeničkog suda,

- obavlja i druge stručne poslove koje mu povjeri pročelnik, odnosno voditelj Odsjeka

**Podaci o plaći:**

Odlukom o plaćama i drugim materijalnim pravima službenika i namještenika u upravnim tijelima Bjelovarsko-bilogorske županije, za navedene poslove na koje se službenik/ca prima, utvrđen je koeficijent u visini 2,85 za obračun plaće. Koeficijent se množi sa osnovicom za obračun plaće. Dobiveni iznos predstavlja plaću u bruto iznosu.

**Povjerenstvo za provedbu natječaja**